stanford-oval/wikipedia huggingface dataset:
Boeing NLA

Boeing NLA ("New Large Airplane") oli Boeingin tutkielma uudesta yli 500-paikkaisesta matkustajakoneesta 1990-luvun alussa. Kone jäi tutkielmatasolle, eikä se varsinaisesti päässyt edes suunnitteluasteelle. [lähde? ] Boeing päätti jatkaa 747-sarjan kehitystä.
Toteutuessaan Boeing NLA olisi ollut samaa kokoluokkaa McDonnell-Douglasin MD-12-suunnitelman ja 2000-luvulla toteutuneen Airbus A380-koneen kanssa.
Tekniset tiedot

Lähde: [lähde? ]
Yleiset ominaisuudet
Miehistö: 2
Matkustajat: 606
Pituus: &&&&&&&&&&&&&079.025000079,25 m
Kärkiväli: &&&&&&&&&&&&&077.070000077,7 m
Korkeus: &&&&&&&&&&&&&023.067000023,67 m
Suurin lentoonlähtöpaino: &&&&&&&&&0552182.&&&&00552 182 kg
Voimalaite: &&&&&&&&&&&&&&04.&&&&004 × suihkumoottoria
Suoritusarvot
Lentomatka: &&&&&&&&&&014400.&&&&0014 400 km
Boeingin matkustajakoneet
| --- | --- |
Potkurikoneet:  40A · 80 · 221 · 247 · 307 · 314 · 377
Suihkukoneet:  367-80 · 707/720 · 717 · 727 · 737 · 747 · 757 · 767 · 777 · 787 · MD-11
Perutut hankkeet:  2707 · 7J7 · NLA · Sonic Cruiser
Bitung

| Bitung |
| --- | --- |

 fiBitung 
 1°26′49″N, 125°11′53″E 
Valtio:  Indonesia
Provinssi:  Pohjois-Sulawesi
Maantiede
Kokonaispinta-ala:  303 km² 
Korkeus merenpinnasta:  76 m 
Väestö
Väkiluku (2015):  205 379
Väestötiheys:  729 as./km²
 www.bitungkota.go.id 
Bitung on kaupunki Indonesiassa Sulawesin saarella Pohjois-Sulawesin provinssissa. Vuoden 2015 väestönlaskennassa kaupungin asukasluku oli noin 205 000.
Aiheesta muualla

Kuvia tai muita tiedostoja aiheesta Bitung Wikimedia Commonsissa
Devin Harris

Devin Harris
Devin Lamar Harris (s. 27. helmikuuta 1983) on yhdysvaltalainen koripalloilija. Hän oli vuoden 2004 viides NBA-varaus Howardin, Okaforin, Gordonin ja Livingstonin jälkeen.
Harrisin varannut seura oli Washington Wizards, joka kuitenkin myi hänen pelaajaoikeutensa jo saman päivän aikana Dallas Mavericksille. Harris pelasi Mavericksissa, kunnes siirtyi 19. helmikuuta 2008 New Jersey Netsiin. Kolme vuotta myöhemmin, kesken kauden 2010–2011, hän siirtyi Utah Jazziin osana pelaajakauppaa, jossa Nets hankki pelintekijä Deron Williamsin. Heinäkuussa 2012 Jazz myi hänet Atlanta Hawksiin vaihdossa laitahyökkääjä Marvin Williamsiin. Kesällä 2013 Harris palasi Dallas Mavericksiin. Helmikuussa 2018 hän siirtyi Denver Nuggetsiin mutta palasi kesällä 2018 jälleen Dallasiin.
Harrisin ammattilaisvuosien paras pistekeskiarvo on 21,3 kaudelta 2008–2009. Hän teki tuolla kaudella myös yhden ottelun piste-ennätyksensä, 47 pistettä ottelussa Phoenix Sunsia vastaan 30. marraskuuta 2008, ja tuli valituksi helmikuussa 2009 pelattuun NBA:n tähdistöotteluun.
Harrisin high schoolina oli Wauwatosa East ja yliopistona Wisconsin–Madison. Hän on 1,91 metrin mittainen.
Circle (vuoden 2015 elokuva)

| Circle |
| --- | --- |

Ohjaaja:  Aaron Hann   Mario Miscione
Käsikirjoittaja:  Aaron Hann   Mario Miscione
Tuottaja:  Justin Bursch   Scott Einbinder   Michael Nardelli   Tim Nardelli   Brent Stiefel
Säveltäjä:  Justin Marshall Elias
Kuvaaja:  Zoran Popovic
Leikkaaja:  Tom Campbell
Pääosat:  Michael Nardelli   Carter Jenkins   Lawrence Kao   Allegra Masters   Julie Benz
Valmistustiedot
Valmistusmaa:  Yhdysvallat
Tuotantoyhtiö:  Taggart Productions   Votiv Films
Levittäjä:  FilmBuff
Ensi-ilta:  28. toukokuuta 2015 (Seattlen kansainväliset elokuvajuhlat)
Kesto:  87 minuuttia
Alkuperäiskieli:  englanti
Aiheesta muualla
IMDb
Circle on vuonna 2015 julkaistu yhdysvaltalainen tieteis-psykologinen kauhu-trilleri, jonka on käsikirjoittanut sekä ohjannut Aaron Hann ja Mario Miscione. Päänäyttelijät ovat Carter Jenkins, Lawrence Kao, Allegra Masters, Michael Nardelli, Julie Benz, Mercy Malick, Lisa Pelikan ja Cesar Garcia. Elokuva sai vaikutteita vuoden 1957 draamaelokuvasta Valamiesten ratkaisu (12 Angry Men), ja se kuvattiin vuonna 2014. Elokuvan ensi-ilta oli Seattlen kansainvälisillä elokuvajuhlilla 28. toukokuuta 2015, ja tilausvideona se julkaistiin 16. lokakuuta. Elokuvassa 50 ihmistä herää pimennetyssä huoneessa, jossa he huomaavat yhden heistä joutuvan tapetuksi kahden minuutin välein tai yrittäessään poistua paikaltaan. Kun he huomaavat voivansa hallita päätöstä seuraavasta kuolevasta henkilöstä, henkilökohtaiset arvot alkavat jakaa ryhmää erillisiin ryhmittymiin.
Näyttelijät

| 0 | 1 | 2 |
| --- | --- | --- |
|  Carter Jenkins  | … |  college-mies   |
|  Lawrence Kao  | … |  aasialainen heppu   |
|  Allegra Masters  | … |  raskaana oleva nainen   |
|  Michael Nardelli  | … |  Eric   |
|  Julie Benz  | … |  vaimo   |
|  Mercy Malick  | … |  lesbo   |
|  Lisa Pelikan  | … |  syöpäselviytyjä   |
|  Cesar Garcia  | … |  tatuoitu mies   |
Tuotanto

Circle sai vaikutteita elokuvasta Valamiesten ratkaisu. Tuottaja-näyttelijä Nardelli, joka piti jo valmiiksi ohjaajien tekemästä verkkosarjasta The Vault, ajautui mukaan elokuvan tekoon nähtyään heiltä elokuvan käsikirjoituksen. Esituotannossa meni noin kolme vuotta. Nardelli oli vaikuttunut siitä, miten käsikirjoitus mahdollisti niin poliittisten, sosiaalisten kuin psykologistenkin ongelmien käsittelyn. Vertailuna elokuvaan Kuutio Nardelli sanoi Circlen tarjoavan enemmän vastauksia ja antavan selvemmän lopun. Joihinkin rooleihin valittiin laveasti, toisiin tarkemmin − tarkoituksena oli aina saada kasaan laaja läpileikkaus ihmisistä. Käsikirjoittaja-ohjaajat eivät halunneet yhdenkään hahmon olevan suoranaisesti paha, vaikka useilla olikin suvaitsemattomia mielipiteitä. Hann ja Miscione halusivat huomioida ajankohtaisia ongelmia ja antaa elokuvalle kyynisesti sävyttyneen, antagonistisen tunnelman. Pääasialliset kuvaukset alkoivat helmikuussa 2014 ja kestivät kaksi viikkoa. Kaikki kohtaukset kuvakäsikirjoitettiin ennen kuvaamista, ja ohjaajat yrittivät ottaa kaiken mahdollisimman hyvin huomioon. Siitä huolimatta ongelmia ilmeni, koska kaikkien näyttelijöiden oli oltava paikalla joka kuvauskerralla. Nardellin mukaan näyttelijöiden kohtaamat psykologiset ääripäät tekivät kuvausten jälkeisestä rentoutumisesta haastavaa.
Elokuvan Netflix-julkaisun jälkeen käsikirjoittaja-ohjaajat avasivat varmennetun Kysymyksiä ja vastauksia -osion Redditissä. Monien käsiteltyjen aiheiden ohella käsikirjoittajat puhuivat taiteellisista ja logistisista syistä yhden kuvaushuoneen takana sekä hyödyistä, joita tuntemattomien näyttelijöiden käyttäminen toi.
Julkaisu

Circle sai ensi-iltansa Seattlen kansainvälisillä elokuvajuhlilla 28. toukokuuta 2015. FilmBuff julkaisi sen tilausvideona 16. lokakuuta.
Vastaanotto

Elokuva-arvosteluja kokoavalla Rotten Tomatoes -sivustolla 4/7 arvostelusta on positiivisia, keskimääräisen luokituksen ollessa 4,2/10.
The Hollywood Reporter -elokuvalehden John DeFore kutsui Circleä ”Twilight Zone-maiseksi draamaksi [joka] toimii odotettua paremmin”. City Arts Onlinen Tony Kay kirjoitti, että ”elokuva rakentaa jännitystä taitavasti, ja asiainkulun hahmottamisessa on palapelimäistä hupia jokaisen odotettavissa olevan teloituksen lähestyessä”. Ain't It Cool News kirjoitti, että vaikka Circle ei olekaan ”täysin toteutunut konsepti”, se on ”ajatuksia herättävä” ja provokatiivinen. Queen Anne & Magnolia Newsin Valeria Koulikova kirjoitti, että ”vaikka elokuvan yritykset puhua sosiaalisista ongelmista onkin toteutettu kauniisti, pienen epävarmuuden jättäminen loppuun olisi tehnyt päätöksestä vahvemman”.
Aiheesta muualla

Circle IMDb:ssä
Circle Rotten Tomatoes -sivustolla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Circle (2015 film)
Käännös suomeksi
Bogen

Bogenin kirkko.
Bogen on Nordlandin läänissä, Norjassa sijaitsevan Evenesin kunnan hallinnollinen keskus. Sen asukasluku on noin 366. 1900-luvun alussa Bogenissa louhittiin pienimuotoisesti rautamalmia. Se toimi myös saksalaisen taistelulaivan väliaikaisena tukikohtana Toisen maailmansodan aikana.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Cândido Júlio Bampi

Cândido Júlio Bampi (25. tammikuuta 1889 Caxias do Sul – 7. heinäkuuta 1978) oli brasilialainen roomalaiskatolinen piispa. Hänet vihittiin kapusiinien papiksi 10. elokuuta 1914 ja nimitettiin Vacarian prelaatiksi sekä Tlosin titulaaripiispaksi 27. kesäkuuta 1936. Piispaksi vihkiminen seurasi 4. lokakuuta. Pääkonsekraattorina toimi João Batista Becker, jota avustivat Antônio Reis ja José Baréa.
Bampi sai 18. tammikuuta 1957 nimityksen Caxiasin (vuodesta 1966 Caxias do Sul) hiippakunnan vihkipiispaksi. Hän osallistui Vatikaanin toiseen kirkolliskokoukseen. Hän kuoli 89-vuotiaana virassa.
Dean Butler

Dean Butler
Dean Butler (s. 20. toukokuuta 1956, Prince George, Brittiläinen Kolumbia) on kanadalainen näyttelijä. Hän aloitti näyttelijänuransa televisiosarjassa San Franciscon syke vuonna 1976. Hän esiintyi vuosina 1979–1983 kolmen tuotantokauden ajan Michael Landonin tuottamassa draamasarjassa Pieni talo preerialla, jossa hän näytteli Laura Ingallsin aviomiestä Almanzo Wilderiä.
Kun Pieni talo preerialla päättyi 1983, Butler esiintyi satunnaisesti vierailevana näyttelijänä muun muassa Aaron Spellingin tuottamassa Lemmenlaivassa sekä muissa suosituissa televisiosarjoissa. Hän esiintyi myös suositussa nuortensarjassa Buffy, vampyyrintappaja, jossa hän esitti Hank Summersia.
Filmografia: Suomessa esitetty

Kunnian miehet — laivaston asianajaja (vieraileva näyttelijä)
Buffy, vampyyrintappaja — Hank Summers
Diagnoosi: murha — Sly (vieraileva näyttelijä)
Paluu varjoista — tri. Ted Kolfax (vieraileva näyttelijä)
Murhasta tuli totta — Howard Griffin (vieraileva näyttelijä)
Yksinäiset sydämet — Darrell
Seikkailujen saari — Harley Batten/Carl Peters (vieraileva näyttelijä)
Pieni talo preerialla — Almanzo James Wilder
Lemmenlaiva — (vieraileva näyttelijä)
Nuori rakkaus — Michael Wagner
Aiheesta muualla

Dean Butler Internet Movie Databasessa. (englanniksi)
Boghassa

| Boghassa |
| --- | --- |
 Boghassa
 Koordinaatit: 20°1′9″N, 2°15′36″E 
Valtio:  Mali
Alue:  Kidal
Piiri:  Abeïbara
Hallinto:  
 – Asutustyyppi:  kunta
Väkiluku (2009):  3 400
Infobox OKVirheellinen NIMI-arvo: 
Boghassa on maalaiskunta ja sen keskuspaikka Kidalin alueen Abeïbaran piirissä Malissa. Se sijaitsee Adrar des Ifoghas -vuoristossa noin 200 kilometriä Kidalista koilliseen. Kunnan pinta-ala on 11 000 neliökilometriä. Asukkaita on 3 400 henkeä (vuonna 2009).
Kunta rajoittuu idässä Abeïbaran piirin Tinzawatènen ja etelässä Abeïbaran kuntiin, lännessä Tessalitin piirin Tessalitin kuntaan sekä pohjoisessa Algeriaan. Alue käsittää Esselyn vuorijonon sekä Edekilin ja Tadalokin laaksot. Ilmasto on äärimmäisen kuuma ja kuiva. Vuotuinen sademäärä on 50 millimetriä. Kasvillisuus on keskittynyt wadien ja laaksojen pohjille. Eläinkunta käsittää gaselleja, sakaaleja, matelijoita, jyrsijöitä ja trappeja.
Paikkakunta on saanut alkunsa ranskalaisten siirtomaaisäntien perustamasta rajavartiostosta. Boghassan kunta käsittää kaksi kylää ja neljä paimentolaisryhmää. Asukkaat ovat etupäässä tuaregeja. Lisäksi on pieni joukko arabeja.
Seudun tärkein elinkeino on karjanhoito. Kotieläimiä ovat vuohet, lampaat, kamelit ja aasit. Lisäksi harjoitetaan perinteisiä käsityöammatteja, puutarhaviljelyä ja pienimuotoista kaupankäyntiä. Nuoriso hakeutuu ansiotöihin Kidaliin ja Algeriaan.
Kunnassa on yksi koulu ja terveysasema.
Bessie Coleman

Bessie Coleman
Bessie "Queen Bess" Coleman (26. tammikuuta 1892 – 30. toukokuuta 1926) oli ensimmäinen afrikkalais-amerikkalainen naispuolinen lentäjä. Hän sai myös ensimmäisenä tummana lentäjänä kansainvälisen lentolupakirjan. Coleman oli lyhyen aikaa aviossa Charles Wilson Pankeyn kanssa.
Lapsuus ja nuoruus

Coleman syntyi Atlantassa Teksasissa toiseksi nuorimpana 13 lapsesta. Hänen isänsä, George Coleman, oli 3/4 Choctaw -intiaani. Hänen vanhempansa viljelivät maata torppareina, tästä huolimatta hänen lapsuutensa oli iloinen ja kului pihalla leikkien. Sunnuntait vietettiin kirkossa.
Muiden lapsien kasvaessa ja löytäessä töitä viljelyksiltä, Bessie otti vastuuta kotitalous-askareista. Hän mm. vahti siskojaan, auttoi äitiään Susan Colemania puutarhatöissä.
Bessie aloitti koulun kuusivuotiaana ja käveli neljä mailia koululle. Koulussa oli vain yksi huone ja se oli tarkoitettu vain mustille. Vaikka toisinaan ei ollut varaa edes liituihin tai lyijykyniin, Bessie oli erinomainen oppilas. Hän rakasti lukemista ja menestyi matematiikassa. Coleman suoritti kaikki kahdeksan luokkaansa samassa koulussa.
Joka vuosi Bessien koulun, kotiaskareitten ja kirkon rutiinia häiritsi puuvillan korjuu. Jokainen mies, nainen ja lapsi tarvittiin puuvillaa poimimaan, joten Colemanien perhe työskenteli yhdessä pelloilla sadonkorjuun ajan.
1901 George Coleman jätti perheensä. Hän oli kyllästynyt rasistisiin esteisiin Teksasissa ja palasi Oklahomaan löytääkseen parempia mahdollisuuksia, mutta Susan ja lapset eivät seuranneet häntä.
12-vuotiaana Coleman hyväksyttiin Missionary Baptist Church -kirkkoon. Täytettyään 18 vuotta Bessie otti kaikki säästönsä ja ilmoittautui Oklahoma Colored Agricultural and Normal University -yliopistoon Langstonissa Oklahomassa. Yhden lukukauden jälkeen Bessien varat kuitenkin ehtyivät ja hänen oli pakko palata kotiin.
Chicago

Coleman tiesi, ettei hänelle ollut tulevaisuutta kotikaupungissaan, joten 1915 hän 23-vuotiaana muutti Chicagoon, jossa tapasi kaksi veljeään. Hän työskenteli supermarketissa veljiensä kanssa ja White Sox Barber Shop:issa manikyristinä. Siellä hän kuuli tarinoita piloteilta, jotka olivat palaamassa Ensimmäisestä maailmansodasta. He kertoivat tarinoita sodassa lentämisestä ja Coleman alkoi haaveilla pilotin urasta. Hänen veljensä kiusoittelivat häntä sanomalla, että ranskalaiset naiset olivat parempia kuin afrikkalais-amerikkalaiset, koska ranskattaret olivat jo pilotteja. Parturiliikkeessä Coleman tapasi monia vaikutusvaltaisia mustia miehiä, mm. Robert S. Abbotin, joka oli perustanut ja kustansi Chicago Defender -sanomalehteä ja Jesse Bingan. Coleman sai taloudellista tukea Bingalta ja Chicago Defenderiltä. Defender käytti Bessien luonnetta ja kaunetta mainostaakseen itseään.
Ranska

Coleman kävi Berlitzin ranskan-kurssin Chicagossa ja matkusti sitten Pariisiin 20. marraskuuta 1920. Hän ei päässyt amerikkalaisiin lentokouluihin ihonvärinsä takia. Coleman oli ainoa värillinen oppilas ranskalaisessa lentokoulussaan. Kerran hän näki kanssaopiskelijan kuolevan harjoituksen aikana. Huolimatta vaikeuksista, hän oppi pian ja sai seitsemän kuukauden päästä lentolupakirjan.
Ilmailunäytökset

Syyskuussa 1921 Colemanin palatessa Yhdysvaltoihin hänestä tuli kuuluisuus. 1922 hän osallistui ensimmäiseen ilmailunäytökseensä Long Islandilla. Coleman jatkoi ilmailunäytöksissä esiintymistä ja selviytyi lukuisista onnettomuuksista. Los Angelesissa, Kaliforniassa hän mursi jalkansa ja kolme kylkiluutaan koneen sakatessa ja pudotessa 22. helmikuuta 1922. Maineensa kasvaessa, hänet kutsuttiin tekemään elokuva elämästään. Lopulta hän poistui kuvauksista, koska tunsi käsikirjoituksen stereotypioivan mustia. Hänen lopullinen suunnitelmansa oli parantaa mustien lentäjäksi haluavien mahdollisuuksia avaamalla heille avoin lentokoulu, koska muut lentokoulut hyväksyivät vain valkoihoisia oppilaikseen.
Kuolema

30. toukokuuta 1926 Coleman oli valmistautumassa ilmailunäytökseen Jacksonvillessä Floridassa mekaanikkonsa ja pr-agenttinsa William Willisin kanssa. Coleman oli äskettäin ostanut koneen Dallasista ja se oli juuri lennätetty Jacksonvilleen. Hänen ystävänsä ja perheensä eivät pitäneet konetta turvallisena lentää, ja pyysivät ettei hän lentäisi sillä. Lentoa varten Coleman ei kiinnittänyt turvavyötään, koska suunnitteli laskuvarjo-hyppyä seuraavaksi päiväksi ja tahtoi tutkia maastoa. Noin 12 minuuttia lennon alkamisesta, kone ei oiennut aiotusta syöksystä vaan menetti ohjattavuutensa. Bessie Coleman sinkoutui koneesta ja kuoli välittömästi iskeytyessään maahan. William Wills ei saanut konetta hallintaansa ja se syöksyi maahan. Willis kuoli välittömästi iskeytyessään maahan ja kone syttyi palamaan. Huolimatta pahasti palaneesta koneesta, tutkimus paljasti onnettomuuden todennäköiseksi syyksi ohjausvaijereihin juuttuneen jakoavaimen. Bessie Coleman on haudattu Chicagon Lincoln Cemetery -hautausmaalle.
Hautajaiset ja perintö

Bessie Colemannin hautajaisiin osallistui 10 000 surijaa. Häntä on ensimmäisenä mustana naislentäjänä kunnioitettu monilla tavoilla kuolemansa jälkeen:
1931 ryhmä mustia mieslentäjiä suoritti ensimmäisen jokavuotisen haudan ylilennon.
1977 ryhmä mustia naislentäjiä perusti Bessie Coleman Aviators Clubin.
1995 Yhdysvaltojen postilaitos julkaisi hänen kuvallaan varustettuja postimerkkejä.
Chicagon kansainvälinen O'Haren lentokenttä sijaitsee Bessie Coleman Drive -tien varressa.
Frankfurtin lentokentän lähellä on Bessie Colemanin mukaan nimetty katu.[lähde? ]
Frankfurt lentoasema: Banderollit kadulla Bessie-Coleman-Straße
Dildo (kaupunki)

| Dildo |
| --- | --- |
 Dildo, Newfoundland
 Dildo
 Koordinaatit: 47°33.82′N, 53°32.77′W 
Valtio:   Kanada
Provinssi:  Newfoundland ja Labrador
Pinta-ala:  
 – Maa:  8,12  km²
Väkiluku (2016):  1 234 
 – Väestötiheys:  152,0  as./km²
Aikavyöhyke:  UTC-3:30
 – Kesäaika:  UTC-2:30
Infobox OKVirheellinen NIMI-arvo: 
Dildo on paikkakunta Newfoundlandin saarella, Kanadassa. Se sijaitsee noin sadan kilometrin päässä St. John'sista. Vuonna 2016 paikkakunnalla asui runsas 1 200 ihmistä. Paikkakunnan rannikolla sijaitsee samanniminen saari.
Dildo perustettiin 1800-luvun alussa alueen runsaiden merellisten antimien kuten kalojen, valaiden ja hylkeiden vuoksi. Tärkeimmät työllistäjät ovat kalateollisuus ja pienet paikalliset yritykset. Myös turismi on kasvussa.
Vuonna 2019 yhdysvaltalainen koomikko Jimmy Kimmel nimitettiin kaupungin kunniapormestariksi tuotuaan kaupunkia esille ohjelmassaan Jimmy Kimmel Live! parin viikon ajan.
Galleria

Kapteeni Dildon patsas
Jimmy Kimmelin pormestarikampanjaa tukeva banneri
Kaupungin satamaa vuonna 1997
Dean Corll

Dean Corll kuvattuna asepalveluksen aikana.
Dean Arnold Corll (24. joulukuuta 1939 – 8. elokuuta 1973) oli yhdysvaltalainen sarjamurhaaja ja pedofiili, joka kaappasi (osittain yhdessä henkilöiden David Brooks ja Elmer Wayne Henley, Jr. kanssa), raiskasi, kidutti ja lopulta surmasi uhrinsa vuosina 1970–1973 Houstonissa, Texasissa. Kaikki uhrit olivat miespuolisia, ja Corll itse kuoli rikostoverinsa ampumana.
Dean Corll tunnetaan myös nimellä Candy Man (suom. namusetä) ja Hamelnin pillipiipari, koska hän ja hänen vanhempansa omistivat makeistehtaan Houstonissa. Hän työskenteli nuorempana makeismyyjänä yrityksessä. Hänet tunnettiin siitä että hän usein työskennellessään jakoi paikallisille lapsille ilmaisia makeisia.
Corll oli ammatiltaan sähköasentaja.
Teot

Uhrit olivat 13-20-vuotiaita, joiden kanssa Corll ajoi kotiinsa. Kotonaan hän huumasi uhrit ja usein sitoi heidät alasti sänkyynsä tai vaneriselle kidutusalustalle (engl. torture board), jossa käytti heitä seksuaalisesti hyväkseen. Lopuksi – jopa useiden päivien jälkeen hän yleensä ampui uhrinsa käsiaseella. Ainakin 28 tapausta on varmistettu, mutta uhreja saattaa olla enemmän. Murhat tulivat julki Henleyn surmattua Corllin ampumalla ja niitä alettiin kutsua nimellä Houstonin massamurhat (engl. Houston Mass Murders).
Vuoden 1970 tietämillä Corll lupasi maksaa rikoskumppanilleen 200 dollaria (vuoden 2016 valuutassa noin 1 000 €) jokaisesta pojasta jonka hän sai houkuteltua Corllin asunnolle tämän uhreiksi.
Corllin tiedetään pakottaneen uhriensa soittamaan tai kirjoittamaan vanhemmilleen, jotta nämä eivät ihmettelisi heidän poissaoloaan.
Murhasarjan tullessa yleiseen tietoon, sitä pidettiin yhtenä pahimpana esimerkkinä Yhdysvaltojen historiassa tapahtuneista sarjamurhista.
Aiheesta muualla

Kuvia Dean Corllista ja muita aiheeseen liittyviä kuvia. Kuvatekstit ovat englanniksi.
Corllin rikoskumppanilta löydetty valokuva. Kuvassa olevaa poikaa ei ole tunnistettu, ja vasemmalla puolella kuvassa olevassa työkalupakissa ovat Corllin kidutusvälineet.
Sam Rayburn -järvi, jonka rannalle ja ympäristöön Corll rikoskumppaneidensa kanssa hautasi neljä uhriaan.
Die Muminfamilie

| Die Muminfamilie |
| --- | --- |
Tyyli:  Nukkeanimaatio
Alkuperämaa:   Saksa
Alkuperäiskieli:  saksa
Tuotantokausia:  2
Jaksoja:  12
Tuotanto
Käsikirjoittaja(t):  Manfred Jenning
Säveltäjä(t):  Hermann Amann
Die Muminfamilie on länsisaksalainen televisiosarja, joka oli ensimmäinen Muumeista tehty televisio-ohjelma. Sen tuotti Augsburger Puppenkiste. Sarja on mustavalkoinen ja toteutettiin marionettinukeilla, siinä missä myöhemmät muumisarjat ovat pääosin erilaisia animaatioita. Sarjaa tehtiin kaksi tuotantokautta, jotka molemmat käsittivät kuusi jaksoa. Jaksot 1–6 perustuivat kirjaan Taikurin hattu ja jaksot 7–12 kirjaan Vaarallinen juhannus.
Jaksot

Ensimmäinen tuotantokausi (Die Muminfamilie) - 1959:
Der geheimnisvolle Fund
Die Verwandlung
Der Urwald
Der Ausflug
Die Gäste
Das große Fest
Toinen tuotantokausi (Sturm im Mumintal) - 1960:
Sturm im Mumintal
Das Theater
Emma
Der Wald
Die Generalprobe
Zu Hause
Muumit
| --- | --- |
Hahmot:   Muumipeikko  Muumimamma  Muumipappa  Nuuskamuikkunen  Pikku Myy  Nipsu  Niiskuneiti  Niisku  Haisuli  Hattivatit  Mörkö  Hemuli  Vilijonkka  Mymmeli  Noita  Aliisa  Tuu-tikki  Surku  Poliisimestari  Tiuhti ja Viuhti  Piisamirotta  Hosuli  Juksu  Fredrikson 
Paikat:   Muumilaakso  Muumitalo 
Kirjat:   Muumit ja suuri tuhotulva  Muumipeikko ja pyrstötähti  Taikurin hattu  Muumipapan urotyöt  Vaarallinen juhannus  Taikatalvi  Näkymätön lapsi ja muita kertomuksia  Muumipappa ja meri  Muumilaakson marraskuu 
Kuvakirjat:   Kuinkas sitten kävikään?  Kuka lohduttaisi Nyytiä?  Vaarallinen matka  Outo vieras Muumitalossa 
Televisiosarjat:   Die Muminfamilie (1959) jaksot  Muumipeikko (1969) jaksot  Mūmin (1969) jaksot  Shin Mūmin (1972) jaksot  Mumindalen (1973) jaksot  Muumien maailma (1978) jaksot  Muumilaakson tarinoita (1990) hahmot  jaksot  Muumilaakso (2019) hahmot  jaksot 
Elokuvat:   Muumipeikko ja pyrstötähti (1992)  Muumi ja vaarallinen juhannus (2008)  Muumi ja punainen pyrstötähti (2010)  Muumit Rivieralla (2014)  Muumien taikatalvi (2017)  Muumipeikko ja pyrstötähti (2021)  Muumipapan urotyöt – Erään nuoren Muumin seikkailut (2021) 
Lyhytelokuvat:   Kuka lohduttaisi Nyytiä?  Kuinkas sitten kävikään? 
Sarjakuva:  Muumipeikko (sarjakuva)
Videopelit:   Muumit piilosilla  Muumit meren aalloilla  Suuri Muumijuhla  Muumit ja Taikurin hattu  Muumit ja Näkymätön lapsi  Moomin’s Tale  Muumit ja Taikatalvi  Muumit ja Taikalamppu  Muumipappa kalassa  Muumit ja Salaperäiset huudot  Muumit ja Suuri syysjuhla  Nuuskamuikkunen – Muumilaakson melodia 
Lautapelit:   Muumien hillojahti  Muumien purnukkajahti  Muumipeli 
Muuta:   Muumimaailma  Muumimuseo  muumimuki  Luettelo Muumimukeista
Blitar

| Blitar |
| --- | --- |

 fiBlitar 
 8°06′00″S, 112°10′01″E 
Valtio:  Indonesia
Provinssi:  Itä-Jaava
Maantiede
Kokonaispinta-ala:  32,6 km² 
Korkeus merenpinnasta:  180 m 
Väestö
Väkiluku (2015):  137 866
Väestötiheys:  4 233 as./km²
 www.blitarkota.go.id 
Blitar on kaupunki Indonesiassa Jaavan saarella Itä-Jaavan provinssissa. Vuoden 2015 väestönlaskennassa kaupungin asukasluku oli noin 138 000, joista suurin osa on jaavalaisia. Blitar sijaitsee 113 kilometriä provinssin pääkaupunki Surabayasta lounaaseen. Kaupungissa on useita muinaisia temppeleitä ja Indonesian ensimmäisen presidentin Sukarnon hauta. Kaupungissa tuotetaan esimerkiksi rauta- ja kuparitavaroita, laattoja, renkaita ja tekstiilejä.
Aiheesta muualla

Kuvia tai muita tiedostoja aiheesta Blitar Wikimedia Commonsissa